rlitschk/wikidir huggingface dataset:
Remiremont [ʁəmiʁmɔ̃](info) (ìm lokààla vogeesischa Dialäkt [rmirmo]; uff Hochdiitsch Romberg, friahjer àui Rümbersberg odd’r saltaner Reimersberg un Rumberg) ìsch a frànzeescha Gmainda ìm Vogesa-Département ìn dr Region Grand Est —bis 2015 ìm Lothrìnga. Sa lìegt äbb 400 Meter ìwwer’m Meer, ìm wäschtliga vogesischa Vorlànd un grààd àm Ààfàng vum Mìttelgebìrg. Sa ìsch dr Hàuiptort vu’ma Bàllungsràuim vun äbb 31.000 Iiwoohner, wo noh Épinal un Saint-Dié-des-Vosges dr drittgreeschta vum Département ìsch. Sa ìsch àui noh Épinal s’ zwaitgreeschta Verwàltungszäntrum vum Département. Drzüa ìsch Remiremont dr Hàuiptort (chef-lieu) vum nàmmensgliicha Kàntoon. Ànna 2019 hàt d’ Schtàdt 7.691 Iiwoohner ghàà. D’ Schtàdt Remiremont nännt maa-n-oft uff Frànzeesch La Belle des Vosges („d’ Scheena vu da Vogesa“), dänn sa hàt a riicha Gschìcht un Àrkitäcktüür, wo vun ìhra ehamààliga Àbtai schtàmmt. Mehrera Joohrhunderta làng ìsch Remiremont a kìrchliga Fìrschtaschtàdt vum Hailiga Reemischa Raich gsìì, unter’m Nàmma Rümersberg. Remiremont lìegt ìm Südoschta vum Département Vosges ìn dr Làndschàft Lothrìnga, a pààr Kilomeeter neerdlig vu dr Granz mìt dr Region Bourgogne-Franche-Comté —bis 2015 mìt dr Fräigràfschàft Burgund. D’ Schtàdt lìegt àn dr Kritzung vum vogeesischa Mìttelgebìrg un vu dr Vôge-Ewana, wo sìch uff baida Sitta vu dr Granz zwìscha Lothrìnga un dr Fräigràfschàft Burgund ärschträckt. Remiremont
D’ Route nationale 66, kurz N 66 odd’r RN 66, ìsch a frànzeescha Nàzionààlschtrooss, wo Remiremont ìm Vogeesa-Département mìt Mìlhüüsa ìm Owerelsàss verbìndet. Sa ìsch 113 Kilomääter làng. Dr Schtroossanummer N66 ìsch ànna 1824 ìm Nàzionààlschtroossanätz iitrajt worra. Bis 1973 hàt sìch d’ Schtrooss zwìscha Bar-le-Duc ìm Wäschta vum Lothrìnga un dr Schwiizer Granz bii Bààsel ärschträckt. Sallamols ìsch sa 270 Kilomääter làng gsìì. Ànna 1887 ìsch dr 23 Kilomääter lànga-n-Àbschnìtt vu dr Kritzung süüdlig vun Épinal bis Remiremont vu dr Nàzionààlschtrooss 57 ìwwernumma worra. Vu dam Zittpunkt àà hàt d’ Nàzionààlschtrooss N66 üss dräi Àbschnìtta bschtànda. Bis 1923, wu d’ Voie Sacrée ärschtällt worra-n-ìsch, ìsch s’ And vu dr N66 ìm Schtàdtzäntrum vu Bar-le-Duc gsìì. D’ Schtrooss ìsch àlso nìt mìt’m Raschtla vum Nàzionààlschtroossanätz verbunda gsìì. Ànna 1973 hàt dr Àbschnitt zwìscha Bar-le-Duc bis züa-n-’ra Kritzung mìt dr Nàzionààlschtrooss N4 dr Nàzionààlschtroossnummer N135 bikumma. Dr Àbschnìtt vu dr Kritzung mìt dr Nàzionààlschtrooss N4 bis Épinal ìsch drgeega a Làndschtrooss worra. Ànna 2006 ìsch eewafàlls dr Schtroossatail zwìscha Mìlhüüsa un dr Schwiizer Grand a Làndschtrooss worra. D’ N66 hàt dr Vogeesa-Hàuiptkàmm àm Büssìnga-Pàss uff 731 Meeter ìwwer’m Meer ìwwerkwert. Doo ìsch d’ Kwalla vu dr Mosel. Wahrend dr Besatzung vum
Speyer) isch e kraisfreiji Stadt z Rhiiland-Pfalz und Däil vo dr Metropoolregioon Rhii-Neckar. Si isch vo de Röömer gründet worde und het Noviomagus oder Civitas Nemetum (Hauptstadt vom Stamm vo de Nemeter) ghäisse. Speyer isch äini vo de eltiste Stedt vo Dütschland und isch as Spira um 600 s Zentrum vom Speyergau worde. Im Middelalter isch si as freiji Riichsstadt äini vo de bedütendste Stedt im Häilige Röömische Riich vo Dütscher Nazioon gsi. Zwüsche 1816 und 1945 isch Speyer dr Sitz vo dr bayrischen Verwaltig vo dr Pfalz gsi, aber hüt ghöört d Stadt zu Rhiiland-Pfalz und het 51.368 Iiwooner (Stand 2022). Speyer isch bekannt für si Kaiser- und Mariedoom, wo au d Kathedraale vom röömisch-katholische Bistum Speyer isch. Er isch die grössti romaanischi Chille uf dr ganze Wält, wo no erhalte isch, und zelt sit 1981 zum Unesco-Wälterb. Die jüüdische Stette vo Speyer si, zsämme mit deene vo de andere bäide SchUM-Stedt Mainz und Worms, 2021 zum UNESCO-Weltkultuurerb worden. Kathrin Hopstock, Sigrid Werner (Bearb.): Quellen zur Geschichte Speyers. Bücher, Urkunden, Bilder. Eine Auswahl aus den Beständen von Stadtarchiv und Stadtbücherei. Hrsg. von Stadtarchiv Speyer und Stadtbücherei Speyer, Speyer 1990, DNB 944882714 (Veröffentlichung anlässlich der gleichnamigen Ausstellung zur 2000-Jahr-Feier der
E Dissertazioon (abkürzt Diss.), Dokderaarbet, sältener Promozioonsschrift, Dissertazioonsschrift oder Dokderschrift, offiziell au Inauguraaldissertazioon, Adritts- oder Iifüerigsdissertazioon, isch e wüsseschaftligi Aarbet für zum e Dokdergraad an ere Wüsseschaftlige Hochschuel mit Promozioonsrächt überchoo. Zur Promotioon brucht s näbe dr Veröffentligung vo dr Dissertazioon äntwääder e mündligi Brüefig (Rigorosum) oder e mündligi Verdäidigung vo dr Dissertazioon (Disputazioon). S Wort „Dissertazioon“ stammt vom latiinische Wort dissertatio, wo „Usenandersetzig“, „Erörterig“ oder „usfüerligi Besprächig“ bedütet. Ursprünglig isch d dissertatio en Art Thesebabbiir gsi, wo s Wichdige bi dr Promozioon, d disputatio, hät sölle vorberäite und ergänze. Im 19. Joorhundert isch d Dissertazioon wichdiger worde as s mündlige Verfaare, und doorum säit mä de Dissertazioone, wo vor 1800 publiziert worde si, generell as „elteri Dissertazioone“. Sie sind nicht mit heutigen Dissertationen vergleichbar. D Dissertazioon isch hüte bi witem dr ufwändigst und wichdigst Bestanddäil vo dr Läistig für d Promozioon zum Dokder, und iire Umfang cha meereri hundert Site umfasse. E mündligi Brüefig, wo Rigorosum, Defensio oder Disputation gnennt wird und e Doktoraatsstudium vo meerere Semester chönne zu de Aafordrige ghööre. D Reegle und dr Ablauf vom Promozioonsverfaare underschäide sich je noch em rächtlige Raame, dr Uniwersidäät und dr Fakultäät. Im Geegesatz zun ere Examens-, Magister- oder Diploomaarbet,
S'Wort Lena bezeichnet e Fluss in Sibirie (Russland), lueg Lena (Fluss). e Churzform vu dr wibliche Vornamme Helene un Helena. e Churzform vum wibliche Vornamme Magdalena. e beliebts Testbild, lueg Lena (Testbild). e Stadt in dr USA, lueg Lena (Wisconsin). e Ort in Asturie, lueg Lena Spanie.
Sänger oder Saenger stoot für: Sänger, e Persoon, wo singt oder im Singe usbildet isch, lueg Gsang e Familienaame, au Saenger Familie vo de Singvöögel e Ruumgläiter-Konzept Saenger : e Mondkraater benennt noch em Eugen Sänger Der Sänger, e Ballade vom Johann Wolfgang von Goethe (1783) Der Sänger, e Gschicht vom Clemens Brentano (1801)
Kageneck isch dr Name vun eme alte oberrhynische Adelsgschlächt. D Herre vu Kageneck hän zue dreltschte ritterbirtige Gschlächter im Elsass ghert. E badische Nascht vu dr Familie git s hite no. D Herre vu Kageneck sin stammes- un woobeverwandt mit dr Achenheim, Blumenau, Ottfriedrich, Reimböldelin un Rümelnheim. Alli Familien cha mer zrugfiere uf dr Stammvater Dominus Cuno inter mercatores bzw. däm sy Vater Erbo. Dr Nikolaus vu Kageneck, wu zwische 1230 un 1306 gläb, isch dr eltscht Suhn vum Cuno gsii, isch Ritter, Stettmaischter (e Mitglid im Stadtrot) vu Stroßburi un Läächemann vu dr Bischef vu Stroßburi gsii. S Genealogisch Handbuech vum Adel nännt ihn as Stammvater vu dr Kageneck. Noch em Heraldiker un Genealog Gustav Adelbert Seyler wird as ain vu dr erschte Aagherige vu dr Familie dr Gotzlin vu Kageneck scho anne 1212 urkundli gnännt. Är erschynt as „magister civitatis Argentinensis“ in ere Urkund vum Chaiser Friedrich II. vu Hochestaufe. Di nit unterbroche Stammraue vum Gschlächt fangt noch em Ernst Heinrich Kneschke aa mit em Ritter Claus vu Kageneck in dr zwoote Helfti vum 12. Jorhundert. Mitglider vu dr Familie findet mer in dr Friezyt vor allem in dr freie Rychsstadt Stroßburi. Si hän dert scho ball zue
37.50833333333322.375Koordinate: 37° 30′ N, 22° 23′ O Arkadie (noigriech. Αρκαδία, altgriechischi Schriiibig Ἀρκαδία) isch e Landschaft im Zentrum vom Peloponnes und äine vo de fümf Regionaalbezirk vo dr griechische Regioon Peloponnes. Arkadie isch noch dr Unabhängigkäit vo Griecheland 1833 as Prefektuur iigrichdet worde, het aber dä Status in dr griechische Verwaltigsreform 2010 verloore. As Regionaalbezirk schiggt Arkadie acht Abgordneti in dr Regionaalroot vom Peloponnes, het aber sust kä politischi Bedütig. Dr Hauptort isch d Stadt Tripoli. S hütige Gebiet bestoot us em abgschlossene Bärg- und Hoochland Arkadie, wie s öbbe us dr Antike bekannt isch, und dr Küstelandschaft Kynuria, wo dr relatiiv schmaal Zuegang zur peloponnesische Ostküste am Osthang vom Parnon-Gebirg bildet. S Arkadie vo dr Antike het nume us em Hoochland äwägg vo dr Küste bestande und nit wääsentlig süüdliger as Megalopoli. D Regioon lit uf ere durchschnittlige Hööchi vo 500 m über em Meer, im Norde het s Gipfel bis 2376 m (Ziria), 2355 m (Chelmos) und 2224 m (Olonos). S Gstäi isch Chalchstäi mit mit Karstfenomeen. Zwüsche de Bärggroot het s doo und dört Becki ooni Abfluss, wo sich zum Däil See oder Sümpf bildet häi. D Wälder vo Arkadie bestöön vor allem us Noodleböim. D Zaal
48.6836111111116.1741666666667Koordinate: 48° 41′ N, 6° 10′ O S Département Meurthe-et-Moselle [mœʀtemɔˈzɛl] (dytsch Mörthe und Mosel) isch s franzöösische Departemänt mit dr Ornigsnummere 54. Es lit im Nordoste vom Land in dr Region Grand Est und si Naame chunnt vo de Flüss Meurthe und Mosel. D Hauptstadt (Präfektur, franzöösisch préfecture) isch Nancy, Underprefektuure si Briey, Lunéville und Toul. S Departemänt gränzt im Norde an die belgischi Brovinz Luxeburg und an Luxeburg, im Nordoste an s Département Moselle, im üsserste Südoste an s Département Bas-Rhin, im Süüde an s Département Vosges und im Weste an s Département Meuse. In Gold e roote Schreegrächtsbalke mit drei gstümmlete silbrige Adler (Alérion) druf, begläitet vo zwäi blaue schreegrächts ligenden Wälleläiste. Daas isch s Wabbe vom alte Herzogdum Lothringe, wo sich s Depatemänt in dr Middi von em befindet, ergänzt um die bäide blaue Wälleläiste, wo d Flüss Meurthe und Mosel sümbolisiere. S Departemänt isch am 7. Septämber 1871 mit de vier Arrondissement Briey, Lunéville, Nancy und Toul gründet worde. Wo Frankriich dr Dütsch-Franzöösisch Chrieg 1871 verloore het, ischs Elsass und vor allem dr dütschsproochig Däil vo Lothringe as „Riichsland Elsass-Lothringe“ an s nöigründete Dütsche Riich aagschlosse worde; doodrvo isch vor allem dr grösst Däil vom
S Arrondissement Briey ìsch e Verwàltungbezirk vum Département Meurthe-et-Moselle ìn dr frànzesche Region Grand Est (bis And 2015 Lothrìnga). Höiptort (Sìtz vu dr Unterpräfektür) isch Val de Briey. S bsteht üs àcht Kanton mìt 169 Gmeine. Kanton Jarny Kanton Longwy Kanton Mont-Saint-Martin Kanton Pays de Briey Kanton Pont-à-Mousson (mìt drei vun 24 Gmeine) Kanton Villerupt
S Arrondissement Lunéville ìsch e Verwàltungbezirk vum Département Meurthe-et-Moselle ìn dr frànzesche Region Grand Est (bis And 2015 Lothrìnga). Höiptort (Sìtz vu dr Unterpräfektür) isch Lunéville. S bsteht üs drei Kanton mìt 164 Gmeine. Kanton Baccarat Kanton Lunéville-1 (mìt 24 vun 26 Gmeine) Kanton Lunéville-2 (mìt 49 vun 54 Gmeine)
S Arrondissement Nancy ìsch e Verwàltungbezirk vum Département Meurthe-et-Moselle ìn dr frànzesche Region Grand Est (bis And 2015 Lothrìnga). Höiptort (Sìtz vu dr Präfektür) isch Nancy. S bsteht üs 16 Kanton mìt 188 Gmeine.
Trier (luxeburgisch Tréier, franzöösisch Trèves, latiinisch Augusta Treverorum) isch e kräisfreiji Stadt im Weste vom Land Rhiiland-Pfalz. Si het öbbe 110'000 Iiwooner isch noch Mainz, Ludwigshafen am Rhein und Koblenz die viertgrössti Stadt. Trier isch dr Sitz vo dr Uniwersidäät Trier und dr Hoochschuel Trier, dr Verwaltig vom Landkräis Trier-Saarburg, dr Verwaltig vo dr Verbandsgmäind Trier-Land, dr Ufsichts- und Dienstläistigsdiräkzioon meerere Dienststelle vom Landesundersuechigsamt (LUA), ere Dienststell vom Landesamtes für Sozials, Juuged und Versorgig Rhiiland-Pfalz, vom röömisch-katholische Bistum Trier (s eltiste nördlig vo de Alpe) und vom evangelische Kiirchekräis Trier vo de Rhiinische Landeskiirche. D Stadt isch vor mee as 2000 Joor under em Naame Augusta Treverorum (ab dr zwäite Helfti vom 3. Joorhundert Treveris) gründet worde und nimmt dr Diddel vo dr eltiste Stadt vo Dütschland für sich in Aaspruch. Die röömische Baudänkmööler z Trier ghööre sit 1986 zum UNESCO-Wälterb. Doodrzue ghööre us dr Antike s Amphitheater, d Barbaratherme, d Kaisertherme, d Konstantinbasilika, d Porta Nigra und d Röömerbrugg, us em Middelalter dr romaanisch Doom, wo im Kärn no us dr spootröömische Zit stammt und die früegotischi Liebfrauechille. Trier lit in dr Middi vom middlere Mooseldaal mit em Hauptdäil am rächten Uufer vom Fluss. Abhäng mit Wald und Räbbärg
S Arrondissement Toul ìsch e Verwàltungbezirk vum Département Meurthe-et-Moselle ìn dr frànzesche Region Grand Est (bis And 2015 Lothrìnga). Höiptort (Sìtz vu dr Unterpräfektür) isch Toul. S bsteht üs fìmf Kanton mìt 111 Gmeine. Kanton Le Nord-Toulois (mìt 55 vun 56 Gmeine) Kanton Meine au Saintois (mìt 37 vun 98 Gmeine) Kanton Neuves-Maisons (mìt einer vun 14 Gmeine) Kanton Pont-à-Mousson (mìt drei vun 24 Gmeine) Kanton Toul
Bichwil (, [bɪxwil]) isch e Dorf im Ondertoggeborg und ghört zo de Gmaind Oberozwil. Zom Dorf ghööred no s Dörfli Riggetschwil und e paar Wiiller wie Bueche und Langenau und Ramsau im Rindl. Öber Bichwil isch de 826 Meeter hööchi Eppeberg. Di ältiste archäologishe Fünd us Bichwil stames us de Röömmerzitt. Ufem Eppeberg isch e Münze vom röömische Chaiser Magnentius (350-353) gfunne wore. Drom werdvermeutet, as ufem Eppeberg i de Spootantiike e röömische Wachturn gstanden isch, wo zomene Fernmeldesysteem ghöört het. Bichwil werd zerstmool innere Schenggigsuurchund vom Chlooster Sanggale gnennt. Deno hett am 2. Nofember 865 z Wintertuur de Witigouwo (uuitigouuo) siin Bsitz z Wiil und z Bichwil (pichilin uuilare) em Chlooster Sanggale vermacht, nemmli Hüser, Weeg, Ägger, Waide, Wald, Bäch und See. De Name Pichilinwilare bidüttet „Ghöft vom Pichilo“. Bichwil werd denn för e paarJoorhundert nöme gnennt, woll aber no mengisch Wiiller und Ghöft, wo hütt zo Bichwill ghööred. So nennt e sanggaller Uurchund usem Joor 882 Ramsau (Ramesua, verschrebe för Ramesaua) und Äsch (Ascaa). Im Spootmittelaalter isch s Gricht Bichwil under de Edle vo Eppeberg gstande. Nochdem die Famili veraarmet isch, isch da zo de Giele vo Glattburg choo. 1627 het denn d Famili Thurn und Taxis d
S Rindl (amtlich Rindal) isch e Queertaal zo de Tuur im Ondertoggeborg, wo Floowiil mit Lütischborg verbindet. S isch abglege und recht ländlich mit chliine Wiiller. S Taal isch uuftailt zwösched de Gmainde Lütischborg, Jonschwil, Oberozwil und Floowiil. E Öberlandstrooss füert dör s Taal, e Nebetstroos goot ofen zom Chlooster Maggenau. E Postauto verbindet s Taal mit Floowil und Lütischborg. I de letschte Chaltzitt vor 19500 Joor isch s Rindl en iisfraijs Piet gsii, zwöschet em Riigletscher, wo vo Nordoste sich bis uf Floowil und Bichwil anegschobe ghaa hett und em Tuurgletscher, wo vo Süüde heer bis uf Lütischborg und Bazed gangen isch. Schmelzwasser vom Riigletscher isch öber s Rindal geg Weste abgflosse und hett sich denn mitem Schmelzwasser vom Tuurgletscher vermischt. Da isch denn aber bi Wiil vo de Wiler-Zunge vom Riigletscher uufgstaut wore zom Wilersee. De hett sich öber Dussnang is Tööstal entwässeret. De Schmelzwasserfluss het dezue gfüert, ass s Rindl recht tüüf i d Landschaft iigschnitten isch. De Fluss isch denn versigt, nochdem d Glatt d Endmoräne bi Floowill dörebroche ghaa hett. S Taal werd zerstmool ane 849 as Runtal innere sanggaller Uurchund gnennt. D Form Rindal erschiint zerstmool innere Uurchund usem Joor 1218. Im Mittelaalter het
Dr Nàzionààlfiirtig vu dr Jeanne d’Arc un vu dr Vàtterlàndsliawa (frz. Fête nationale de Jeanne d'Arc et du patriotisme) ìsch a offiziäller Nàzionààlfiirtig ìm Frànkriich, wo jeedsjoohr àm zwaita Sunntig vum Mai schtàttfìndet. ’S ìsch dr Gedanktààg vu dr Befräijung vun Orléans dur d’ frànzeescha Truppa unter dr Fiahrung vu dr Jeanne d’Arc àm 8. Mai 1429. Uff’m Kàlander ìsch’r àwwer kää àrwetsfräijer Tààg. Ìm Làuif vu da Joohrhunderta, bsunders àb’m 19. Joohrhundert, hann mehrera Àuitoora d’ Figur vu dr Jeanne d’ Arc ìwwernumma, fìr religiöösa, filosoofischa un politischa Ideea versìnnbìldliga. Ìn Politik ìsch d’ Jeanne d’Arc a frànzeesch Nàzionààlsymbol worra wahrem Diitsch-Frànzeescha Kriag vu 1870–1871. Drnooh ìsch sa vu verschìedena Politiker vu dr Soziàlischta Pàrtäi bis zem Rachtsextremischmus bnutzt worra. Ànna 1894 hàt schu dr Joseph Fabre a joohrliger Fiirtig vu dr Jeanne d’Arc vorschglààga, dr „Fiirtig vu dr Vàtterlàndsliawa“. Iigfiahrt worra-n-ìsch dr Fiirtig durs Gsätz vum 10. Jüüli 1920. Fìr dàs Gsätz hann àlla Mìtglìeder vu dr Àbgoordnetakàmmer un vum Senàt gschtìmmt. S’ Gsätz hàt dr Àbgoordnet un Schrìftschtäller Maurice Barrès vorgschlààga, a pààr Wucha noh dr Hailigschprachung vu dr Jeanne d’Arc. Noch hìtt wìrd dr Nàzionààlfiirtig vu dr Jeanne d’Arc gfiihrt. Ar ìsch aina vu da zwelf
S’ Represantàntahüüs vu da Verainigta Schtààta (àui Àbgoordnetahüüs; anglisch United States House of Representatives, oft numma the House) ìsch aina vu da baida Kàmmer vum Kongrass vu da Verainigta Schtààta vun Àmerikà – naawa-n-em Senàt. As schteht ìn dr Tràdizioon vu da Zwaikàmmer-Pàrlàmanter (Bikàmeralischmus), wo-n-ìhra Urschprung ìm britischa Pàrlàmant hàt. Ìm Represantàntahüüs ìsch jeeder Bundesschtààt noh-n-em Ààtail àn dr Gsàmtbeväälkerung vertratta. D’ iigschrìewena Wahler vun Àmerikà wähla d’ Àbgoordneta-n-ìm Nowamber vu da grààda Joohra ìn ìhrem jewailiga Kongrasswàhlbezirk. A Àmtszitt vu’ma Àbgoordnet düürt zwai Joohra. Ìm politischa Syschtääm vu da Verainigta Schtààta betailigt sìch s’ Represantàntahüüs vor àllem àn dr Gsätzgaawung un hàt ainiga Kontrollfunkzioona geega-n-ìwwer’m àmerikànischa Presidànt. ’S bsìzt s’ allainiga Iniziàtiivracht fìr d’ Schtiir- un Hüüshàltsgsatzer. Drzüa kààt numma dàs Hüüs a àmtliga-n-Àbsätzungsverfàhra geega dr Presidànt iilaita. S’ Hüüs hàt sii Sìtz ìn dr Südflììgel vum Kàpitol z’ Washington, D.C.. Uff Anglisch nännt maa d’ Àbgoordneta Congressmen bzw. Congresswomen odd’r Representatives. Wiaviil Sìtza s’ Pàrlàmant soll hàà, legt d’ àmerikànischa Verfàssung nìt fäscht. Sitter 1911 sìnn ìm Represantàntahüüs 435 Àbgoordneta, wo jewails dr Wàhlbezirk vertratta, wu sa gwählt worra sìnn. Dr bundesunmìttelbààra Regiarungsbezirk (District of Columbia) un àndra Gebiater, wo kää Bundesschtààta sìnn (wia d’ Üüssagebiater vu da
Dr Terence Hill (burgerli Mario Girotti; * 29. März 1939 z Venedig) isch en italienisch-amerikanische Schauspiiler, Filmproduzent, Drehbuechautor un Regisseur. Bekannt woren isch dr Mario Girotti vor allem unter sym Chinschtlername Terence Hill. Zäme mit em Bud Spencer het er in e Huffe Abenteuer- un Western-Kumedine mit inszenierte Prigelszene un in e baar ernschtere Italowestern gspiilt. 1951: Das große Ferienabenteuer (Vacanze col gangster) 1953: Männer ohne Tränen (La voce del silenzio) 1953: Römischer Reigen (Villa Borghese) 1954: El Alamein (Divisione Folgore) 1955: Wandel des Herzens (La vena d’oro) 1955: Die Verirrten (Gli Sbandati) 1956: Mamma sconosciuta 1956: I vagabondi delle stelle 1957: Guaglione 1957: Lazzarella 1957: Die große blaue Straße (Das Leben kennt keine Gnade) (La grande strada azzurra) 1958: Anna von Brooklyn (Anna di Brooklyn) 1958: Das Bildnis des Dorian Gray (Il novelliere: Il ritratto di Dorian Gray, Fernsehfilm) 1958: Kreuz und Schwert (La spada e la croce) 1959: Juke box, urli d’amore 1959: Cerasella 1959: Il padrone delle ferriere 1959: Spavaldi e innamorati 1959: Hannibal (Annibale) 1960: Kasernengeflüster (Un militare e mezzo) 1960: Giuseppe venduto dai fratelli 1960: Karthago in Flammen (Cartagine in fiamme) 1961: Pecado de amor 1961: Aladins Abenteuer (Le meraviglie di Aladino) 1962: Il giorno
Worms [vɔʁms, im Dialäkt vɔms] (lat. Wormatia, Borbetomagus oder Civitas Vangionum) isch e kräisfreiji Stadt im südöstlige Rhiiland-Pfalz und ligt diräkt am lingge Uufer vo Rhii. S Middelzentrum mit Däilfunkzioon vom ene Ooberzentrum lit jewiils am Rand vo de Metropoolregioone Rhii-Neckar und Rhii-Main. Wäge deere Laag wird s gliichzitig dr Blaanigsregioon Rhiihesse-Nahe und dr Metropoolregioon Rhii-Neckar (wo d Blaanigsregioon Rhiipfalz Däil drvo worde isch) zuegordnet. D Stadt isch vo de Kelte gründet worde und hützudags händle d Wormser mit de Augsburger, de Trierer und de Kemptener um dr Diddel vo dr eltiste Stadt vo Dütschland. Worms isch dr dütsch Verdräter im Most Ancient European Towns Network (Aarbetskräis vo de eltiste Stedt vo Öiropa). Bekannt isch Worms as Nibelunge- und Lutherstadt und au für si Doom, wo näben em Mainzer und em Speyrer Doom äine vo de drei romaanische Kaiserdoom isch. Worms (jiddisch ווירמייזא, Wermajze) isch äini vo de drei SchUM-Stedt, und e Zentrum vo dr aschkenasisch-jüüdische Kultuur in Dütschland. Worms lit im Ostdäil vo Rhiiland-Pfalz in dr Oberrhiinische Diefeebeni. Es befindet sich im Südostdäil vo dr Regioon Rhiihesse zwüsche Mainz (ca. 40 Kilometer nördlig) und Ludwigshaafe (ca. 20 Kilometer südlig) am lingge, westlige Rhiiuufer. Im nördlige Stadtgebiet mündet d Pfrimm
As SchUM (au SCHUM (hebräisch ‏שו״מ‎‎)) wird dr Verbund bezäichnet, wo die jüüdische Gmäinde vo de ooberrhiinische Stedt Speyer, Worms und Mainz im Middelalter bildet häi. In hebräische Kwelle wärden die drei Gmäinde sit em 12. Joorhundert as Kehillot (Gmäinde) Spira, Warmaisa und Magenza oder au as „die Häilige Gmäinde“ benennt. S Wort SchUM isch en Akronüüm us de hebrääische Aafangsbuechstaabe vo de middelalterlige Nääme vo de drei Stedt: Schin (Sch ש) für Schpira (Speyer), Waw (U ו) für Warmaisa (Worms) und Mem (M מ) für Magenza (Mainz). SchUM mit Mainz as Muetergmäind isch zum ene bsundrige Bund worde, wo si Stellig in Aschkenas (d. h. Dütschland) bedoont het. Dr Verbund het Iifluss ghaa uf d Archidekduur vo Sünagooge und Mikwaot (Mikwe); uf d Kultur, die religiööse Ströömige und die halachischi Rächtsprächig vo dr middel- und ostöiropäische jüüdische Diaspora. Bis hüte si Sünagooge, jüüdischi Friidhööf und Ritualbeeder zämme mit dr religiööse Überliiferig vo dr riisige Bedütig vo de SchUM-Stedt. S Aasee vo de Gmäinde isch sit em Middelalter in dr jüüdische Wält umbroche. D Bedütig vo dene drei middelalterlige Gmäinde gseet mä hüte in de Baute, wo archeologisch noochgwiise oder widerufbaut worde si und in de religioonsbraktische Überliifrige, wo immer
E Metropoolregioon (in dr Schwiz mäistens Metropolitaanruum) isch dr Umlandruum, wo mit ere Metropoole verbunde isch. Metropoolregioone wärde as „Motoor“ vo dr soziaale, gsellschaftlige und wirtschaftlige Entwicklig vom ene Land aagluegt. Z Dütschland si Öiropäischi Metropoolregioonen (EMR) zum erste Mol 1995 vo dr Ministerkomferänz für Ruumornig definiert worde. Dr Begriff sött nit mit em Begriff Öiroparegioon (Euregio) verwäggslet wärde, wo Regioone bezäichnet, wo uf em Gebiet vo mindestens zwäi Staate lige. Ere Euregio säit mä nume sälte Metropoolregioon. Im Geegesatz zun ere Agglomerazioon, wo us ere Kärnstadt und iirem suburbaane, eender dicht bebaute Vorortberiich (au Balligsruum oder Späckgürtel) bestoot, isch dr Begriff vo dr Metropoolregioon witer gfasst und schliesst au groossi ländligi Gebiet ii, wo mit de Ooberzentrum vo dr Regioon dur wirtschaftligi Verflächtige oder Pändlerströöm in ere änge Verbindig stöön. Dur d Kooperazioon in Metropoolregioone söll au d Blaanig vo Stedtebau- und Vercheersbrojekt verbesseret wärde. Groossstedt, wo für iir Umland äänligi Funkzioone wie d Metropoole übernäme, aber mit öbbe 100'000 bis 300'000 Iiwooner chliiner si as Metropoole, wärden as Regiopoole bezäichnet. Analoog häisst iire Verflächtigsberiich Regiopoolregioon. Anna Growe: Metropolregion. In: ARL, Akademie für Raumentwicklung in der Leibniz-Gemeinschaft (Hrsg.): Handwörterbuch der Stadt- und Raumentwicklung. Hannover 2018, ISBN 978-3-88838-559-9. Norbert Fischer: